b'\n_START_ARTICLE_\nH\xc3\xa4llungen\n_START_PARAGRAPH_\nH\xc3\xa4llungen eller Stora H\xc3\xa4llungen er den st\xc3\xb8rste s\xc3\xb8 i Stenungsunds kommun som den leverer drikkevand til. H\xc3\xa4llungen f\xc3\xa5r vand fra et antal mindre \xc3\xa5er og b\xc3\xa6kke, men ogs\xc3\xa5 direkte via grundvandet. S\xc3\xb8ens areal er 6,2 kvadratkilometer og den afvander et omr\xc3\xa5de p\xc3\xa5 47 kvadratkilometer og har en maksimumdybde p\xc3\xa5 24,5 meter. Ved nordenden ligger landsbyen Svensh\xc3\xb6gen. H\xc3\xa4llungen har udl\xc3\xb8b i Brattefors\xc3\xa5n som l\xc3\xb8ber nordud mod havet._NEWLINE_Ved en vig ved vestsiden af s\xc3\xb8en, B\xc3\xb6rsviken, ligger fuglefjeldet B\xc3\xb6rs fl\xc3\xa5g. Klippen har en cirka 90 meter h\xc3\xb8j brat klippe mod s\xc3\xb8en. Det op til 150 meter h\xc3\xb8je bjerg og dets omgivelser er naturreservat og fuglebeskyttelsesomr\xc3\xa5de ._NEWLINE_N\xc3\xa5r den nogle gange kaldes Stora, er det for at adskille den fra Lilla H\xc3\xa4llungen, en mindre s\xc3\xb8 som ligger nord for Stora H\xc3\xa4llungen ved Svensh\xc3\xb6gen._NEWLINE_S\xc3\xb8en er en popul\xc3\xa6r bades\xc3\xb8 med flere strande.\n_START_SECTION_\nHoldeplads\n_START_PARAGRAPH_\nH\xc3\xa4llungen var ogs\xc3\xa5 navnet p\xc3\xa5 en tidligere holdeplads p\xc3\xa5 Bohusbanan, som blev nedlagt i 1984. Vest for s\xc3\xb8en g\xc3\xa5r jernbanen gennem fire berygtede tunneler._NEWLINE_Holdepladsnavnet H\xc3\xa4llungen anvendes nu kun af V\xc3\xa4sttrafik som kan n\xc3\xa5s med buslinje 340. Holdeplads ligger i n\xc3\xa6rheden af badepladsen Talbo.'